Miljøet var knyttet til nattklubber, med dansing og festing hele natten, i første omgang til soul og rythm 'n' blues. Såkalte «Allnighters», klubber som var åpne hele natten var særlig populære. For å orke å holde ut, ble det vanlig med misbruk av ulike narkotiske stoffer, som amfetamin. Mods var konkurranseorienterte og søkte å imponere hverandre gjennom klær, musikk og dans.